Šilutės centro geležinkelio stotis

Šilutės centro geležinkelio stotis (sąlyginis pavadinimas, originaliai , dar žinoma kaip Šilutės siaurojo geležinkelio stotis) – buvusi stotis Šilutės miesto centrinėje dalyje, buvusiuose Cintjoniškiuose. Išlikęs stoties pastatas Lietuvininkų g. 15, į vakarus nuo Šilutės karių kapinių.

 Istorija 

1875 m. per Šilutę nutiestas Klaipėdos–Tilžės geležinkelis, tačiau Šilutės geležinkelio stotis įrengta rytiniame miesto pakraštyje, Žibuose. Prieš I pasaulinį karą nutiestas Šilutės–Kulėšų geležinkelis, atidarytas 1913 m. gruodį. Dar prieš Šilutės–Kulėšų ruožą, 1912 m. nutiesta 2 km atšaka nuo pagrindinės stoties Žibuose į vakarus iki Šilutės centro. Tais pačiais metais pastatyta ir stotis dabartinėje Lietuvininkų g. 15. Vietovė tuomet priklausė Šilutės dvarininkui Hugo Šojui, ji buvo žema, pelkėta, sklypą dvarininkas padovanojo bendruomenės reikmėms. Prieš statant pastatą, reikėjo supilti 2 metrus grunto žemei sutvirtinti.Pėsčiomis po Šilutės miestą. Grynastakas.lt (tikrinta 2025-01-20). Šilutės centre įrengta stotis pavadinta  (pažodžiui „Šilokarčemos vietovė“ arba „Šilokarčemos gyvenvietė“). Vėliau, sutvarkius Šilutės uostą, apie 1918 m. už 2 km į vakarus nutiesta atšaka ir įrengta krovininė stotis prie Šilutės uosto.Roza Šikšnienė. Siaurasis Šilutės geležinkelis minėtų šimtmetį. Silaine.lt (tikrinta 2025-01-20).

Kadangi geležinkelio atkarpa priklausė ir ją eksploatavo siaurųjų geležinkelių kompanijos, ji klaidingai buvo vadinama siauruoju geležinkeliu. Stotis veikė iki II pasaulinio karo, 1944 m. uždaryta.Heydekrug Ort. Atlaskolejowy.net (tikrinta 2025-01-20).

Stoties pastatas – mūrinis, nedidelio, laužyto tūrio, vieno-dviejų aukštų su nedideliu rūsiu, rytinėje pusėje yra du įėjimai į pastatą, pietvakariniame pastato kampe yra laiptinė, po pietine pastato dalimi yra rūsys. Pietinė pastato dalis dviejų aukštų.Šilutės siaurojo geležinkelio stotis. 2017, Krastogidas.lt (tikrinta 2025-01-20). Pirmame stoties aukšte buvo tarnybinės patalpos, antrajame – tarnybiniai butai. Po II pasaulinio karo čia įrengti komunaliniai butai. Prie stoties šiaurinio fasado buvo pristatytas vieno aukšto fachverkinis sandėlys.

 Šaltiniai 

Kategorija:Šilutės rajono savivaldybės geležinkelio stotys